Hun er datter av kommunelege Kaj Kallsberg og fysioterapeut Olga Kallsberg (født Debes). De bodde i Danmark frem til hun var seks år gammel, og hun vokste siden opp på Eiði og i Tórshavn på Færøyene. Hun gikk gymnaset i Tórshavn og studerte medisin ved Københavns Universitet. Hun har spesialisering i gynekologi og obstetrikk fra Norge. I 2002 kom hun tilbake til Tórshavn, hvor hun siden har blitt overlege ved gynekologisk ambulatorium ved Landssjúkrahúsið.